Diari Oficial de la Generalitat Valenciana


Sumari del DOGV 6460, del 15-02-2011 (2011/1611)

RESOLUCIÓ de 27 de gener de 2011, de la Direcció General d'Ordenació i Centres Docents, de la Conselleria d'Educació, per la qual s'adscriuen els centres i entitats que impartixen Programes de Qualificació Professional Inicial als corresponents instituts d'Educació Secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1611


Data del document
:   27-01-2011

Organisme emissor
:   Conselleria d'Educació

Tipus de document
:   Resolució

RESOLUCIÓ de 27 de gener de 2011, de la Direcció General d'Ordenació i Centres Docents, de la Conselleria d'Educació, per la qual s'adscriuen els centres i entitats que impartixen Programes de Qualificació Professional Inicial als corresponents instituts d'Educació Secundària. [2011/1611]  
La Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, ha dictat diverses resolucions per les quals autoritza Programes de Qualificació Professional Inicial en centres i entitats per al curs 2010/2011.  
Per a complir el que establix l'article 18 de l'Orde 19 de maig de 2008, de la Conselleria d'Educació, per la qual es regulen els Programes de Qualificació Professional Inicial en la Comunitat Valenciana (DOCV de 23 juny 2008) es fa necessari adscriure els centres i entitats, als quals es referixen estes noves autoritzacions, al corresponent centre públic.  
Per tot això, i fent ús de les competències que m'atorga l'article 9 del Reglament Orgànic i Funcional de la Conselleria d'Educació, aprovat pel Decret 118/2007, i la disposició final primera de l'Orde 19 de maig de 2008, resolc:  
Únic  
Als efectes establits en l'Orde 19 de maig de 2008, s'adscriu cada una de les entitats i centres privats autoritzats a impartir Programes de Qualificació Professional Inicial al corresponent centre públic, segons s'indica en l'annex I corresponent a la província de València.  
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza a les direccions territorials d'Educació perquè, en l'àmbit de les seues competències respectives, adopten les mesures necessàries per a l'aplicació i desenvolupament del que disposa la present resolució.  
Segona  
La present resolució es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2010/2011.  
Contra el present acte, que no esgota la via administrativa, podrà interposar-se un recurs d'alçada davant de la Secretaria Autonòmica d'Educació en el termini d'un mes comptat del dia següent de la notificació, segons el que establixen els articles 107, 114 i 117 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 14.01.1999).  
València, 27 de gener de 2011.- El director general d'Ordenació i Centres Docents: Rafael Carbonell Peris.  
Annex I / Anexo I  
Adscripció d'entitats València / Adscripción de entidades Valencia  
